Στις φετινές μας διακοπές στο Αιγαίο αποφασίσαμε να μείνουμε για 2 ημέρες στη Νάξο. Το σπίτι του Νίκου και της Νατάσας ήταν ακριβώς αυτό που θέλαμε μετά από μια 5μέρες έντονης διασκέδασης στο νησί της Μυκόνου, καθώς μας δόθηκε η δυνατότητα να ηρεμήσουμε και να χαλαρώσουμε σε ένα σπίτι μόλις 2λεπτά περπάτημα από 2 υπέροχες αμμώδεις παραλίες!
Το σπίτι έτσι όπως είναι δομημένο μας βόλεψε ιδιαίτερα, εφόσον ήμαστε 2 ζευγάρια και το κάθε ζευγάρι είχε τη δυνατότητα να κινείται στον εσωτερικό και εξωτερικό χώρο του σπιτιού χωρίς να ενοχλεί το ένα το άλλο. Η κουζίνα είναι πλήρως εξοπλισμένη για να μαγειρέψεις ό,τι θέλεις. Το ωραιότερο μέρος του σπιτιού είναι η βεράντα όπου περάσαμε τις περισσότερες ώρες της ημέρας απολαμβάνοντας την θέα προς τη θάλασσα!
Δύο ημέρες πραγματικής ξεκούρασης.